**แบบประเมินคุณสมบัติของบุคคลและผลงาน**

**ชื่อ นายสมาร์ท บุญขันธ์**

**ตำแหน่ง นักวิเคราะห์นโยบายและแผนชำนาญการ ตำแหน่งเลขที่ 530**

**กลุ่ม/ฝ่าย นโยบายและยุทธศาสตร์ กองแผนงาน**

**กรมปศุสัตว์ กระทรวงเกษตรและสหกรณ์**

**ขอรับการประเมินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้น**

**ตำแหน่ง นักวิเคราะห์นโยบายและแผนชำนาญการพิเศษ ตำแหน่งเลขที่ 527**

**กลุ่ม/ฝ่าย วิเคราะห์แผนงานและงบประมาณ กองแผนงาน**

**กรมปศุสัตว์ กระทรวงเกษตรและสหกรณ์**

**เอกสารหมายเลข 2**

**แบบการเสนอผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่ง**

**ระดับชำนาญการ และระดับชำนาญการพิเศษ**

**-----------------------**

**ส่วนที่ 1 ข้อมูลบุคคล/ตำแหน่ง**

ชื่อผู้ขอรับการประเมิน นายสมาร์ท บุญขันธ์

**1. หน้าที่ความรับผิดชอบของตำแหน่งปัจจุบัน (Job Description)**

 ตำแหน่งปัจจุบัน นักวิเคราะห์นโยบายและแผนชำนาญการ ตำแหน่งเลขที่ 530

 1) หน้าที่ความรับผิดชอบโดยสรุป (Job Summary)

 ปฏิบัติงานในฐานะหัวหน้างาน ซึ่งต้องกำกับ แนะนำ ตรวจสอบการปฏิบัติงานของผู้ร่วมปฏิบัติงาน โดยใช้ความรู้ความสามารถ ประสบการณ์และความชำนาญงานสูงด้านการวิเคราะห์นโยบายและแผน ในการ ตัดสินใจและแก้ปัญหาที่ยากในกลุ่มนโยบายและยุทธศาสตร์ กองแผนงาน เพื่อให้การปฏิบัติงานในภาพรวมของกลุ่มมีความถูกต้องและเป็นไปตามแผนที่กำหนดไว้อย่างมีประสิทธิภาพ ตลอดจนบรรลุผลสำเร็จตาม เป้าหมายยุทธศาสตร์ และภารกิจของกรมปศุสัตว์ ในทุกมิติอย่างมีประสิทธิภาพ

 2) หน้าที่ความรับผิดชอบหลัก (ก. ด้านการปฏิบัติการ)

 1. กำกับ ศึกษา วิเคราะห์ นโยบายและยุทธศาสตร์ที่เกี่ยวข้องที่มีความสำคัญในทุกมิติ เช่น ยุทธศาสตร์ชาติ 20 ปี นโยบายรัฐบาล แผนพัฒนาเศรษฐกิจและสังคมแห่งชาติ แผนพัฒนาการเกษตร (Agenda) แผนพัฒนาจังหวัด/กลุ่มจังหวัด(Area) แผนยุทธศาสตร์รายชนิดสัตว์ (Community) เพื่อหาความสัมพันธ์และเชื่อมโยง และสอดคล้องกับบทบาทภารกิจของกรมปศุสัตว์ (Function)

 2. ศึกษา ควบคุมและวางแผนวิเคราะห์แผนบูรณาการ ระหว่างหน่วยงานระดับกรม

ภายใต้สังกัดกระทรวงเกษตรและสหกรณ์ และแผนบูรณาการระหว่างกรมปศุสัตว์กับหน่วยงานภายนอกกระทรวงฯ เพื่อหาความสัมพันธ์และเชื่อมโยงกับนโยบายและยุทธศาสตร์ของกรมปศุสัตว์

 3. ควบคุมและจัดทำแผนแม่บทด้านการปศุสัตว์ไทย แผนยุทธศาสตร์กรมปศุสัตว์ แผนปฏิบัติราชการและนโยบายของผู้บริหาร เพื่อใช้เป็นกรอบทิศทาง ในการพัฒนางานด้านปศุสัตว์ของประเทศทั้งในระยะยาว ระยะกลางและประจำปี

 4. ควบคุม ศึกษา วิเคราะห์ ข้อมูลสถิติที่เกี่ยวข้องและ มีความสำคัญ ด้านปศุสัตว์ของ

ประเทศเช่น ปริมาณ การผลิต ปริมาณการบริโภค การนำเข้าและการส่งออก อัตราการบริโภค สินค้าต้นทุน การผลิต ทั้งภายในประเทศและของโลก เพื่อวิเคราะห์ศักยภาพ และแนวโน้มทิศทางในการพัฒนาการปศุสัตว์ของประเทศ

 5. ปฏิบัติงานอื่นตามที่ได้รับมอบหมาย เพื่อสนับสนุนให้หน่วยงานในสังกัดและกรมปศุสัตว์ ในภาพรวม ประสบความสำเร็จตามแผนและเป้าหมายที่กำหนดไว้

**2. หน้าที่ความรับผิดชอบของตำแหน่งที่ขอรับการประเมิน (Job Description)** ตำแหน่งที่ขอรับการประเมิน นักวิเคราะห์นโยบายและแผนชำนาญการพิเศษ ตำแหน่งเลขที่ 527

 1) หน้าที่ความรับผิดชอบโดยสรุป (Job Summary)

 ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์ และ ความชำนาญงานสูงมากด้านวิเคราะห์นโยบายและแผนในการตัดสินใจหรือแก้ปัญหาที่ยากมากเกี่ยวกับ การศึกษา วิเคราะห์การบริหารจัดการเชิงกลยุทธ์ (Strategic Management) ด้านการวิเคราะห์แผนงาน/โครงการและ งบประมาณในกลุ่มวิเคราะห์แผนงานและงบประมาณกองแผนงาน เพื่อให้การปฏิบัติงานในภาพรวมของกองแผนงานเป็นไปอย่างมีประสิทธิภาพ

 2) หน้าที่ความรับผิดชอบหลัก (ก. ด้านการปฏิบัติการ)

 1. ศึกษาวิเคราะห์ ความสัมพันธ์เชื่อมโยงระหว่างภารกิจของกรมปศุสัตว์ (Function) กับ

นโยบายและแผนพัฒนาระดับชาติ ระดับกระทรวงฯ (Agenda) ได้แก่ แผนพัฒนาเศรษฐกิจและสังคมแห่งชาติ นโยบายของรัฐบาล แผนการบริหารราชการแผ่นดิน 4 ปี แผนพัฒนาการเกษตรของกระทรวงเกษตรและสหกรณ์ และความเชื่อมโยงแผนในมิติ เชิงพื้นที่ (Area) ได้แก่ แผนพัฒนาจังหวัด/กลุ่มจังหวัด รวมถึงในมิติการพัฒนาด้านปศุสัตว์ รายชนิดสัตว์ (Community) และการกำหนดพื้นที่เขตเศรษฐกิจด้านปศุสัตว์ (Zoning) เพื่อให้การดำเนินงานบรรลุตามเป้าหมายและเกิดผลสัมฤทธิ์อย่างเป็นรูปธรรม

2. จัดทำกรอบทิศทางและนโยบายของกรมปศุสัตว์ให้สอดคล้องและเชื่อมโยงในเชิงนโยบายในทุกๆ มิติ โดยศึกษาวิเคราะห์สภาพแวดล้อมทั้งปัจจัยภายในและปัจจัยภายนอก ในมุมมองด้านเศรษฐกิจ สังคม การเมือง ความมั่นคง เทคโนโลยี ภายในประเทศ และสถานการณ์ของกลุ่ม ประเทศสมาชิกอาเซียนและของประชาคม ที่มีผลกระทบต่อการพัฒนาการปศุสัตว์ของประเทศ

3. ศึกษาวิเคราะห์แผนงาน/โครงการ ในการจัดทำคำของบประมาณรายจ่ายประจำปีและ

สรุปภาพรวมของกรมปศุสัตว์ ให้สอดคล้องและเชื่อมโยงในทุกๆ มิติ ทั้งในมิติ ภารกิจ (Function) มิติเชิงนโยบาย (Agenda) เช่น แผนพัฒนาเศรษฐกิจและสังคมแห่งชาติ นโยบายของรัฐบาลแผนการบริหารราชการแผ่นดิน 4 ปี แผนพัฒนาการเกษตรของกระทรวงเกษตรและสหกรณ์ มิติเชิงพื้นที่ ได้แก่ แผนพัฒนาจังหวัด/กลุ่มจังหวัด มิติการพัฒนาด้านปศุสัตว์รายชนิดสัตว์ (Community) มิติการกำหนดพื้นที่ เขตเศรษฐกิจด้าน ปศุสัตว์ (Zoning)

 4. ศึกษา วิเคราะห์ งบประมาณบูรณาการรระหว่างหน่วยงาน ระดับกรมภายในสังกัดกระทรวงเกษตรและสหกรณ์ และงบประมาณบูรณาการระหว่างกรมปศุสัตว์กับ หน่วยงานระดับกรมของกระทรวงอื่นที่เกี่ยวข้อง เช่น กระทรวงพาณิชย์ กระทรวงต่างประเทศ กระทรวงทรัพยากรธรรมชาติและสิ่งแวดล้อม เป็นต้น

 5. จัดทำรายละเอียดงบประมาณเพื่อเตรียมเข้าชี้แจง พระราชบัญญัติงบประมาณรายจ่ายประจำปีต่อสภานิติบัญญัติ (คณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปี และคณะอนุกรรมาธิการ ฯ)

 6. จัดทำรายละเอียดแผนปฏิบัติงานและแผนใช้จ่ายงบประมาณรายจ่ายประจำปี เพื่อขออนุมัติเงินประจำงวด ต่อสำนักงบประมาณ รวมทั้งการจัดสรรงบประมาณ รายจ่ายและเป้าหมายการดำเนินงานให้กับหน่วยปฏิบัติทั้ง ส่วนกลางและภูมิภาค ให้มีความเหมาะสมตามศักยภาพในพื้นที่

 7. ให้คำแนะนำและแก้ไขปัญหาให้กับหน่วยปฏิบัติในการบริหารจัดการงบประมาณรายจ่ายประจำปีของกรมปศุสัตว์ ให้มีประสิทธิภาพ เกิดผลสัมฤทธิ์ต่อภารกิจของรัฐ

 8. รวบรวมข้อมูลสถิติ งบประมาณรายจ่ายประจำปี ประกอบด้วย งบบุคลากร งบดำเนินงาน งบลงทุน งบเงินอุดหนุน และงบรายจ่ายอื่น เพื่อประกอบการวางแผนและบริหารงบประมาณ

9. ปฏิบัติงานอื่นตามที่ได้รับมอบหมาย เพื่อสนับสนุนให้ หน่วยงานในสังกัดและกรมปศุสัตว์

ในภาพรวมประสบความสำเร็จตามแผนและเป้าหมายที่กำหนด

(เรื่องที่ 1 )

**1. ชื่อเรื่อง** การศึกษางบประมาณรายจ่ายประจำปีที่ได้รับจัดสรรในปีงบประมาณรายจ่ายประจำปี พ.ศ. 2561 - 2565

**2. ระยะเวลาการดำเนินการ ปี พ.ศ. 2565**

**3. ความรู้ ความชำนาญงาน หรือความเชี่ยวชาญและประสบการณ์ที่ใช้ในการปฏิบัติงาน**

การศึกษาเรื่องงบประมาณรายจ่ายประจำปีที่ได้รับจัดสรรในปีงบประมาณรายจ่ายประจำปี พ.ศ. 2561 – 2565 ต้องใช้ความรู้ทางทฤษฎีและผลงานวิจัยต่างๆ ที่เกี่ยวข้อง เช่น ทฤษฎีและแนวความคิดเกี่ยวกับด้านนโยบาย และด้านการบริหารงบประมาณ เป็นต้น

**4. สรุปสาระสำคัญ ขั้นตอนการดำเนินการ และเป้าหมายของงาน**

 **4.1 สรุปสาระสำคัญ**

ประเทศไทย ได้มีการประกาศใช้รัฐธรรมนูญแห่งราชอาณาจักรไทย พ.ศ. 2560 ให้มีรูปแบบ

การจัดทำแผนและการจัดสรรงบประมาณรายจ่ายประจำปีเพื่อวางกรอบทิศทางการพัฒนาประเทศ ซึ่งมีการปรับเปลี่ยนไปอย่างมีนัยสำคัญ โดยมาตรา 65 ภายใต้หมวดแนวนโยบายแห่งรัฐ และกำหนดให้รัฐพึงจัดให้มียุทธศาสตร์ชาติ เป็นเป้าหมายการพัฒนาประเทศอย่างยั่งยืนตามหลักธรรมาภิบาลเพื่อใช้เป็นกรอบในการจัดทำแผนระดับ 2 และ 3 ตลอดจนการจัดทำกรอบงบประมาณรายจ่ายประจำปีให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่การบรรลุเป้าหมายการพัฒนาประเทศที่กำหนดไว้ในยุทธศาสตร์ชาติ ทั้งนี้การถ่ายทอดยุทธศาสตร์ชาติไปสู่การปฏิบัติให้มีความสอดคล้องเชื่อมโยงกันอย่างเป็นระบบ ยุทธศาสตร์ชาติเป็นแผนระดับที่ 1 ทำหน้าที่เป็นกรอบทิศทางการพัฒนาประเทศในภาพใหญ่ที่ครอบคลุมการสร้างสมดุลระหว่างการพัฒนาประเทศด้านความมั่นคง เศรษฐกิจ สังคมและสิ่งแวดล้อมเข้าด้วยกัน ในกระบวนการมีส่วนร่วมจากทุกภาคส่วน โดยมีแผนระดับที่ 2 เป็นกลไกสำคัญในการถ่ายทอดแนวทางการขับเคลื่อนประเทศในมิติต่างๆ ของยุทธศาสตร์ชาติไปสู่การปฏิบัติ ประกอบด้วยแผนแม่บทภายใต้ยุทธศาสตร์ชาติทำหน้าที่ในการถ่ายทอดเป้าหมายและประเด็นยุทธศาสตร์ของยุทธศาสตร์ชาติลงสู่แผนระดับต่างๆ โดยแผนแม่บทภายใต้ยุทธศาสตร์ชาติที่คำนึงถึงประเด็นร่วมหรือประเด็นบูรณาการระหว่างยุทธศาสตร์และการประสานเชื่อมโยงเป้าหมายของแต่ละแผนแม่บทภายใต้ยุทธศาสตร์ชาติให้มีความสอดคล้องไปในทิศทางเดียวกัน ขณะที่แผนการปฏิรูปประเทศจะทำหน้าที่เป็นแผนที่มุ่งเน้นการปรับเปลี่ยน แก้ไขปัญหาอุปสรรคเร่งด่วนเชิงโครงสร้าง กลไก หรือกฎระเบียบ เพื่อให้รากฐานการพัฒนาภายในประเทศมีความเหมาะสม เท่าทันกับบริบทการพัฒนาที่ประเทศต้องการมุ่งเน้น โดยมีแผนพัฒนาเศรษฐกิจและสังคมแห่งชาติทำหน้าที่เป็นแผนระบุทิศทางและเป้าหมายการพัฒนาที่ประเทศควรให้ความสำคัญและมุ่งดำเนินการในระยะ 5 ปี ของแผนยุทธศาสตร์ชาติ โดยคำนึงถึงพลวัตและเงื่อนไขการพัฒนาที่ประเทศเผชิญอยู่ เพื่อเป็นแนวทางให้ภาคส่วนที่เกี่ยวข้องปรับจุดเน้น การดำเนินงานมุ่งสู่การเสริมสร้างความสามารถของประเทศให้สอดรับปรับตัวเข้ากับเงื่อนไขที่เปลี่ยนแปลงไป ซึ่งการระบุทิศทางการพัฒนาที่มีความชัดเจนจะส่งผลให้การพัฒนาประเทศตั้งแต่ระดับทิศทาง โครงสร้าง นโยบาย ตลอดจนกลยุทธ์และกลไกในการขับเคลื่อนไปสู่การปฏิบัติมีความเชื่อมโยงกันในทุกระดับ และให้สามารถชี้ชัดถึงเป้าหมายหลักที่กรมปศุสัตว์ต้องดำเนินการให้เกิดผลและเชื่อมโยงไปสู่เป้าหมายย่อยในมิติที่เกี่ยวข้องแต่ละด้านที่ต้องเร่งดำเนินการหรือต้องมีการปรับเปลี่ยนเพื่อให้เป้าหมายหลักบรรลุผล สามารถเสริมสร้างให้องค์การ สามารถปรับปรุงจุดอ่อน ลดข้อจำกัดที่มีอยู่เดิม และพัฒนาศักยภาพให้สอดรับกับพลวัตและเงื่อนไขใหม่ของโลกเพื่อให้องค์การสามารถเติบโตต่อไปได้อย่างต่อเนื่องและยั่งยืน ท่ามกลางกระแสการเปลี่ยนแปลง ความไม่แน่นอนและความซับซ้อนที่มากขึ้นของโลกยุคใหม่

ดังนั้น การศึกษาในครั้งนี้จัดทำขึ้นเพื่อศึกษาประเด็นต่างๆ ที่เกี่ยวข้องกับงบประมาณ รายจ่ายประจำปีที่ได้รับจัดสรรในปีงบประมาณรายจ่ายประจำปี พ.ศ. 2561 - 2565 โดยสามารถนำมาปรับปรุงแก้ไขในกรณีที่มีจุดอ่อนหรือข้อบกพร่องการบริหารงบประมาณรายจ่ายประจำปีที่ได้รับจัดสรรในปีงบประมาณรายจ่ายประจำปี พ.ศ. 2561 - 2565 ให้เป็นแนวทางในการดำเนินงานและปรับปรุงแก้ไขให้สมบูรณ์ยิ่งขึ้น

**4.2 ขั้นตอนการดำเนินการ**

 1. ระเบียบวิธีศึกษา ใช้สถิติแบบบรรยายค่าร้อยละ (Percentage) ในการอธิบายเปรียบเทียบข้อมูลทั่วไป และบรรยายพรรณนาค่าร้อยละของข้อมูลงบประมาณรายจ่ายประจำปีที่ได้รับจัดสรรในปี พ.ศ. 2561 - 2565 ใช้วิธีการศึกษาจากเอกสาร

2. ข้อมูลทุติยภูมิ ได้ศึกษาค้นคว้าจากเอกสาร รวบรวม วิเคราะห์ สรุปเชิงเปรียบเทียงบ

ประมาณรายจ่ายประจำปีที่ได้รับจัดสรรงบประมาณในปี พ.ศ. ปี 2561 - 2565

 **4.3 เป้าหมายของงาน** (วัตถุประสงค์)

1. เพื่อศึกษางบประมาณรายจ่ายประจำปีที่ได้รับจัดสรรในปี พ.ศ. 2561 – 2565

2. เพื่อเสนอแนวทางให้ได้รับจัดสรรงบประมาณรายจ่ายประจำปีอย่างมีประสิทธิภาพ

**5. ผลสำเร็จของงาน** (เชิงปริมาณ/คุณภาพ)

 **5.1 ผลที่คาดว่าจะได้รับ** (กรณีเป็นผลงานที่อยู่ระหว่างการศึกษา)

1. ทราบข้อมูลองค์ความรู้แนวทางให้ได้รับจัดสรรงบประมาณรายจ่ายประจำปีอย่างประสิทธิภาพ

2. ผู้บริหารได้ข้อมูลแนวทางให้ได้รับจัดสรรงบประมาณรายจ่ายประจำปีที่ได้รับจัดสรรใน ปี พ.ศ. 2561 - 2565

**6. การนำไปใช้ประโยชน์/ผลกระทบ**

1. หน่วยงานที่เกี่ยวข้องได้ข้อมูลไปประกอบการจัดทำคำของบประมาณรายจ่ายประจำปี

2. ผู้บริหารได้ข้อมูลกำหนดนโยบายการบริหารงบประมาณรายจ่ายประจำปีที่ได้รับจัดสรร

งบประมาณรายจ่ายประจำปีให้เกิดความคุ้มค่า

**7. ความยุ่งยากและซับซ้อนในการดำเนินการ**

 การรวบรวมข้อมูล จำเป็นต้องจากหลายแหล่งและหลายปี ซึ่งอาจทำได้ไม่ครบถ้วน และจะต้องรวบรวมข้อมูลจากผู้ปฏิบัติงานในช่วงเวลานั้นๆ

**8. ปัญหาและอุปสรรคในการดำเนินการ**

 การประมวลผลข้อมูลอาจล่าช้าไม่ทันตามกำหนด เนื่องจากสถานการณ์การแพร่ระบาดโรคติดเชื้อไวรัสโคโรนา 2019 (COVID - 19) ทำให้ผู้ปฏิบัติงานบางส่วนต้องปฏิบัติงานนอกสถานที่ (Work From Home)

**9. ข้อเสนอแนะ**

 -

**10. การเผยแพร่ผลงาน** (กรณีเป็นผลงานที่ดำเนินการสำเร็จแล้ว)

 -

**11. ผู้มีส่วนร่วมในผลงาน**

 **11.1 รายชื่อผู้มีส่วนร่วมในผลงาน**

 1) นายสมาร์ท บุญขันธ์ สัดส่วนผลงาน 100 %

 **11.2 ระบุรายละเอียดเฉพาะงานในสัดส่วนที่ผู้ขอรับการประเมินเป็นผู้ปฏิบัติ**

 1) วางแผน 20 %

 2) เก็บรวบรวมข้อมูล 30 %

 3) วิเคราะห์ข้อมูล 30 %

 4) สรุปและรายงาน 20 %

 **ขอรับรองว่าผลงานดังกล่าวข้างต้นเป็นความจริงทุกประการ**

 (ลงชื่อ)………………………………………………… (นายสมาร์ท บุญขันธ์)

 ผู้ขอรับการประเมิน

 ตำแหน่ง นักวิเคราะห์นโยบายและแผนชำนาญการ

 วันที่.…...........................................……

 **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

 (ลงชื่อ)………………………………………………… (...............................................)

 ตำแหน่ง.......................................................................................

 ผู้บังคับบัญชาที่ควบคุมดูแลการดำเนินการ

 วันที่.…..................................................

 (ลงชื่อ)………………………………………………… (นายเชาวฤทธิ์ บุญมาทิต)

 ตำแหน่ง ผู้อำนวยการกองแผนงาน

 ผู้บังคับบัญชาที่เหนือขึ้นไปหนึ่งระดับ

 วันที่.…...............................................…

(เรื่องที่ 2 )

**1. ชื่อเรื่อง** การศึกษาศักยภาพการสร้างมูลค่าเพิ่มสินค้าโคเนื้อ

**2. ระยะเวลาการดำเนินการ ปี พ.ศ. 2565**

1. **ความรู้ ความชำนาญงาน หรือความเชี่ยวชาญและประสบการณ์ที่ใช้ในการปฏิบัติงาน**

การศึกษาเรื่องศักยภาพการสร้างมูลค่าเพิ่มสินค้าโคเนื้อ ต้องใช้ความรู้ทางทฤษฎีและผลงานวิจัยต่างๆ ที่เกี่ยวข้อง เช่น ทฤษฎีและแนวความคิดเกี่ยวกับด้านนโยบาย ด้านศักยภาพ และด้านสร้างมูลค่าเพิ่ม เป็นต้น

**4. สรุปสาระสำคัญ ขั้นตอนการดำเนินการ และเป้าหมายของงาน**

 **4.1 สรุปสาระสำคัญ**

การพัฒนาประเทศตั้งแต่แผนพัฒนาเศรษฐกิจและสังคมแห่งชาติ ฉบับที่ 1 เป็นต้นมา ได้ส่งผลให้ประเทศมีการพัฒนาด้านเศรษฐกิจที่ประเทศไทยได้รับการยกระดับเป็นประเทศกลุ่มบนของกลุ่มประเทศระดับรายได้ปานกลาง รวมทั้งด้านสังคมมีการพัฒนาคุณภาพชีวิตของประชาชนส่งผลให้ประเทศไทยหลุดพ้นจากการเป็นประเทศยากจน และด้านสิ่งแวดล้อมที่ประเทศไทยมีความหลากหลายเชิงนิเวศ อย่างไรก็ตามประเทศไทยยังมีความท้าทายต่อการพัฒนาที่สำคัญ และมีสาเหตุหลักจากการชะลอตัวของการลงทุนภายในประเทศ ตลอดจนสถานการณ์เศรษฐกิจโลกที่ยังไม่ฟื้นตัวได้เต็มที่ โครงสร้างเศรษฐกิจไทยที่ยังไม่สามารถขับเคลื่อนด้วยนวัตกรรมได้อย่างเต็มประสิทธิภาพ ภาคบริการและภาคเกษตรมีผลิตภาพการผลิตระดับต่ำขาดการนำเทคโนโลยีเข้ามาเพิ่มประสิทธิภาพการผลิต ประกอบกับแรงงานไทยยังมีปัญหาเรื่องคุณภาพ สมรรถนะที่ไม่สอดคล้องกับความต้องการ ในการขับเคลื่อนการพัฒนาของประเทศ สภาพแวดล้อมทั้งภายในและภายนอกประเทศมีแนวโน้มที่เปลี่ยนแปลงอย่างรวดเร็ว ได้มีพลวัตสูงและมีความซับซ้อนหลากหลายมิติ ที่ส่งผลต่ออนาคตการพัฒนาประเทศอย่างมาก อย่างไรก็ดีภายใต้เงื่อนไขโครงสร้างประชากร โครงสร้างเศรษฐกิจ สภาพสังคม สภาพภูมิอากาศ สิ่งแวดล้อมและปัจจัยการพัฒนาต่างๆ ที่เกี่ยวข้อง ส่งผลให้ประเทศไทยจำเป็นต้องมีกรอบการขับเคลื่อนการพัฒนาอย่างเป็น บูรณาการ กรมปศุสัตว์ กำหนดนโยบายการเพิ่มศักยภาพการสร้างมูลค่าเพิ่มที่สอดคล้องกับการกำหนดกรอบแผนยุทธศาสตร์พัฒนาปศุสัตว์ภายใต้ (ร่าง) แผนพัฒนาเศรษฐกิจและสังคมแห่งชาติฉบับที่ 13 (พ.ศ.2566 - 2570) และได้กำหนดว่าประเทศไทยเป็นแหล่งผลิตสินค้าปศุสัตว์ที่มีคุณภาพมีความหลากหลายไม่ทำลายสิ่งแวดล้อมเป็นผู้ส่งออกสินค้าปศุสัตว์ที่สำคัญของโลกโดยใช้เทคโนโลยีที่ทันสมัย เกษตรกรไทยมีรายได้และคุณภาพชีวิตที่ดีขึ้น สำหรับด้านการพัฒนาเกษตรกรได้กำหนดว่าเกษตรกรเป็นปัจจัยที่สำคัญของความสำเร็จในการพัฒนาปศุสัตว์ของประเทศ การพัฒนาให้เกษตรกรมีความเข้มแข็ง สามารถประกอบอาชีพได้อย่างยั่งยืน มีคุณภาพชีวิตที่ดี มีรายได้ที่เพียงพออย่างมั่นคงเป็นสิ่งสำคัญ เพื่อเป็นการสนองนโยบายดังกล่าว กรมปศุสัตว์ กระทรวงเกษตรและสหกรณ์ ซึ่งเป็นหน่วยงานหนึ่งที่มีบทบาทในการดำเนินการตามนโยบายการปรับโครงสร้างการผลิตการเกษตร ตามที่กำหนดไว้ในแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 - 2564) เพื่อยกระดับรายได้ของเกษตรกรให้สร้างมูลค่าสูงขึ้น ซึ่งต้องดำเนินการเพิ่มศักยภาพการผลิตปศุสัตว์ของเกษตรกรให้สูงขึ้นและให้เป็นอาชีพหนึ่งในการทดแทนการปลูกข้าว มันสำปะหลังและพืชผลที่มีราคาตกต่ำ โดยดำเนินการส่งเสริมให้เกษตรกรเลี้ยงปศุสัตว์ เช่น โคเนื้อ โคนม กระบือ แพะ แกะ และสัตว์ปีก เป็นต้น

ดังนั้น การศึกษาฉบับนี้จัดทำขึ้นเพื่อศึกษาในประเด็นต่างๆ ที่เกี่ยวข้องกับความเชื่อมโยงยุทธศาสตร์ การจัดสรรงบประมาณรายจ่ายประจำปี และสถานการณ์โคเนื้อที่แท้จริงซึ่งจะไปสู่การแก้ไขในกรณีที่มีจุดอ่อนหรือข้อบกพร่องของศักยภาพการสร้างมูลค่าสินค้าโคเนื้อ การกำหนดแนวทางการบริหารจัดการที่เพิ่มศักยภาพการสร้างมูลค่าเพิ่มสินค้าโคเนื้อในอนาคต เพื่อปรับปรุงแก้ไขให้สมบูรณ์ยิ่งขึ้นต่อไป

**4.2 ขั้นตอนการดำเนินการ**

1. ระเบียบวิธีการศึกษา ใช้สถิติแบบบรรยายค่าร้อยละ (Percentage) ในการอธิบายเปรียบเทียบข้อมูลทั่วไป และบรรยายพรรณนาค่าร้อยละของข้อมูลการผลิต การตลาด การส่งออก ใช้วิธีศึกษาจากเอกสาร

 2. ข้อมูลทุติยภูมิ ได้วิจัยค้นคว้าจากเอกสาร รวบรวม วิเคราะห์ สรุปเชิงเปรียบเทียบศักยภาพการสร้างมูลค่าเพิ่มสินค้าโคเนื้อ

 **4.3 เป้าหมายของงาน** (วัตถุประสงค์)

1.เพื่อศึกษาศักยภาพการสร้างมูลค่าเพิ่มสินค้าโคเนื้อ

 2. เพื่อเสนอแนวทางในการสร้างมูลค่าเพิ่มสินค้าโคเนื้อ

**5. ผลสำเร็จของงาน** (เชิงปริมาณ/คุณภาพ)

 **5.1 ผลที่คาดว่าจะได้รับ** (กรณีเป็นผลงานที่อยู่ระหว่างการศึกษา)

 1. ทราบข้อมูลศักยภาพการสร้างมูลค่าสินค้าโคเนื้อ

 2. ได้ข้อมูลประกอบการเสนอแนวทางการสร้างมูลค่าเพิ่มสินค้าโคเนื้อ

**6. การนำไปใช้ประโยชน์/ผลกระทบ**

 1. ผู้บริหารได้ข้อมูลใช้ประกอบการกำหนดยุทธศาสตร์เพิ่มศักยภาพการสร้างมูลค่าเพิ่มสินค้า โคเนื้อ

 2. หน่วยงานที่เกี่ยวข้องนำข้อเสนอแนะไปประกอบการจัดทำคำของบประมาณรายจ่ายประจำปี และในแนวทางการเพิ่มศักยภาพสร้างมูลค่าเพิ่มสินค้าโคเนื้อให้มีประสิทธิภาพ

**7. ความยุ่งยากและซับซ้อนในการดำเนินการ**

 การรวบรวมข้อมูล จำเป็นต้องจากหลายแหล่งและหลายปี ซึ่งอาจทำได้ไม่ครบถ้วน และจะต้องรวบรวมข้อมูลจากผู้ปฏิบัติงานในช่วงเวลานั้นๆ

**8. ปัญหาและอุปสรรคในการดำเนินการ**

 การประมวลผลข้อมูลอาจล่าช้าไม่ทันตามกำหนด เนื่องจากสถานการณ์การแพร่ระบาดโรคติดเชื้อไวรัสโคโรนา 2019 (COVID - 19) ทำให้ผู้ปฏิบัติงานบางส่วนต้องปฏิบัติงานนอกสถานที่ (Work From Home)

**9. ข้อเสนอแนะ**

 -

**10. การเผยแพร่ผลงาน** (กรณีเป็นผลงานที่ดำเนินการสำเร็จแล้ว)

 **-**

**11. ผู้มีส่วนร่วมในผลงาน**

 **11.1 รายชื่อผู้มีส่วนร่วมในผลงาน**

 1) นายสมาร์ท บุญขันธ์ สัดส่วนผลงาน 100 %

 **11.2 ระบุรายละเอียดเฉพาะงานในสัดส่วนที่ผู้ขอรับการประเมินเป็นผู้ปฏิบัติ**

 1) วางแผน 15 %

 2) เก็บรวบรวมข้อมูล 25 %

 3) วิเคราะห์ข้อมูล 40 %

 4) สรุปและรายงาน 20 %

 **ขอรับรองว่าผลงานดังกล่าวข้างต้นเป็นความจริงทุกประการ**

 (ลงชื่อ)………………………………………………… (นายสมาร์ท บุญขันธ์)

 ผู้ขอรับการประเมิน

 ตำแหน่ง นักวิเคราะห์นโยบายและแผนชำนาญการ

 วันที่.…........................................………..

 **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

 (ลงชื่อ)………………………………………………… (...............................................)

 ตำแหน่ง.......................................................................................

 ผู้บังคับบัญชาที่ควบคุมดูแลการดำเนินการ

 วันที่.…...........................................

 (ลงชื่อ)………………………………………………… (นายเชาวฤทธิ์ บุญมาทิต)

 ตำแหน่ง ผู้อำนวยการกองแผนงาน

 ผู้บังคับบัญชาที่เหนือขึ้นไปหนึ่งระดับ

 วันที่.….........................................

**เอกสารหมายเลข 3**

**แบบการเสนอข้อเสนอแนวคิดการพัฒนาหรือปรับปรุงงาน**

**(ระดับชำนาญการ และระดับชำนาญการพิเศษ)**

**----------------------------**

**1. เรื่อง** แนวทางการสร้างมูลค่าเพิ่มให้กับสินค้าโคเนื้อ

**2. หลักการและเหตุผล**

  ในปัจจุบัน การเลี้ยงโคเนื้อของประเทศไทยขยายตัวไปอย่างมาก แต่อย่างไรก็ตาม ปริมาณการผลิตเนื้อโคยังไม่เพียงพอต่อความต้องการบริโภคภายในประเทศ สอดคล้องกับการเพิ่มขึ้นอย่างรวดเร็วของจำนวนประชากรและการขยายตัวของจำนวนนักท่องเที่ยวที่เพิ่มขึ้น รวมทั้งความเจริญก้าวหน้าทางเศรษฐกิจและสังคม ต่างมีส่วนผลักดันให้ความต้องการอาหารที่มีโปรตีนจากเนื้อสัตว์เพื่อการบริโภคทั้งปริมาณและคุณภาพที่เพิ่มขึ้นด้วย ซึ่งทำให้เกิดแรงจูงใจในการผลักดันให้มีการพัฒนาอาชีพการเลี้ยงโคเนื้อให้ได้มาตรฐานที่สูงขึ้นจากระบบการเลี้ยงที่เป็นอาชีพเสริมหรือแบบรายย่อยที่มีการลงทุนต่ำนำไปสู่ระบบการเลี้ยงที่เป็นระบบและได้มาตรฐานซึ่งมีการลงทุนสูงขึ้น แต่ปริมาณโคเนื้อยังเพิ่มขึ้นในปริมาณไม่มากนัก การเลี้ยงโคเนื้อทั้งหมดที่เลี้ยงภายในประเทศ พบว่า มากกว่าร้อยละ 90 ยังคงเป็นเกษตรกรรายย่อย ทำให้การพัฒนาวิธีการเลี้ยงไปสู่ระบบฟาร์มขนาดใหญ่ ดำเนินการได้ยากเพราะต้องใช้เงินลงทุนสูง โดยเฉพาะอย่างยิ่ง ที่ดินที่มีราคาแพงขึ้น และในขณะที่ภาคการเลี้ยงโคเนื้อ ได้มีบทบาทสำคัญในการสร้างความมั่นคงทางด้านอาหารและสร้างรายได้สู่ประเทศ การพัฒนาภาคการเลี้ยงโคเนื้อให้มีศักยภาพสร้างมูลค่าและเพิ่มขีดความสามารถในการแข่งขัน จึงเป็นปัจจัยสำคัญที่จะช่วยให้การดำเนินการด้านยุทธศาสตร์ นโยบายต่างๆ ให้สามารถบรรลุวัตถุประสงค์ได้ตามเป้าหมาย โดยเฉพาะด้านการสร้างความสามารถในการแข่งขัน ซึ่งสามารถทำได้ด้วยการยกระดับการผลิตเพื่อสร้างมูลค่าเพิ่มให้กับผลิตภัณฑ์สินค้าโคเนื้อ รวมทั้งสร้างฐานการผลิตโคเนื้อให้มีความเข้มแข็งและเป็นเครือข่าย ทำให้เกิดความมั่นคงในอาชีพและรายได้ให้กับเกษตรกรผู้เลี้ยงโคเนื้อ และประชาชนให้มีความมั่นคงด้านอาหารมากยิ่งขึ้น ซึ่งเน้นการพัฒนาคุณภาพมาตรฐานสินค้าโคเนื้อ โดยกำหนดเขตปศุสัตว์เศรษฐกิจ การพัฒนาและเพิ่มประสิทธิภาพระบบการบริหารจัดการระบบโลจิสติกส์ของโคเนื้อ การส่งเสริมการผลิตโคเนื้อที่เป็นมิตรกับสิ่งแวดล้อม และการสนับสนุนการพัฒนาระบบตลาดสินค้าโคเนื้อ สร้างความเชื่อมโยงกับเศรษฐกิจภูมิภาคระหว่างประเทศ เพื่อยกระดับรายได้ของเกษตรกรผู้เลี้ยงโคเนื้อให้สร้างมูลค่าสูงขึ้น ซึ่งพัฒนาต่อยอดธุรกิจการเกษตรโคเนื้อด้วยการสร้างมูลค่าเพิ่ม เน้นเนื้อโคที่คุณภาพสูงและมีการแปรรูปด้วยการส่งเสริมการนำเทคโนโลยีมาใช้ผลิตและแปรรูปผ่านเทคโนโลยีและนวัตกรรม สร้างมูลค่าเพิ่มอุตสาหกรรมอาหารและเพิ่มความหลากหลายของสินค้าโคเนื้อ เพื่อสนับสนุนให้เกษตรกรมีรายได้สูงขึ้นและสร้างเครือข่ายธุรกิจใหม่ให้กับท้องถิ่นแหล่งท่องเที่ยวหัวเมืองหลัก โดยดำเนินการสร้างมูลค่าเพิ่มให้กับการผลิตโคเนื้อของเกษตรกรผู้เลี้ยงโคเนื้อให้สูงขึ้น เพื่อเป็นอาชีพหนึ่งที่มั่นคงและให้เกิดความยั่งยืน

ดังนั้น จากสถานการณ์ดังกล่าวข้างต้น จึงควรมีการศึกษาการเพิ่มมูลค่าสินค้าโคเนื้อ เพื่อให้เป็นประโยชน์ต่อการงบประมาณรายจ่ายประจำปี และกำหนดแนวทางการบริหารจัดการที่เพิ่มศักยภาพแนวทางสร้างมูลค่าเพิ่มให้กับสินค้าโคเนื้อในอนาคต ซึ่งจะส่งผลต่อเศรษฐกิจภาพรวมของประเทศไทยให้ดีขึ้น และเป็นแนวทางในการพัฒนาสินค้าปศุสัตว์อื่นๆ ต่อไป

**3. บทวิเคราะห์/แนวความคิด/ข้อเสนอ และข้อจำกัดที่อาจเกิดขึ้นและแนวทางแก้ไข**

 **3.1 บทวิเคราะห์**

ปัจจุบันประเทศไทย มีการพัฒนาทางด้านเศรษฐกิจ ด้านอุตสาหกรรมและด้านเทคโนโลยี จนมีอัตราการขยายตัวเพิ่มขึ้น โดยภาคการเกษตรนับว่าเป็นภาคหนึ่งที่มีบทบาทสำคัญ โดยรัฐบาลมีนโยบายและยุทธศาสตร์เพิ่มศักยภาพการผลิตสร้างมูลค่าเพิ่มภายใต้แผนพัฒนายุทธศาสตร์ชาติระยะ 20 ปี แผนการปฏิรูปประเทศ (ร่าง) แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570) และความสอดคล้องเชื่อมโยงยุทธศาสตร์ เพื่อให้เพิ่มผลิตภัณฑ์มวลรวมในประเทศภาคการเกษตรคาดว่าขยายตัวต่อเนื่องจากปีที่ ผ่านมา โดยมีอัตราการขยายตัวเพิ่มขึ้นร้อยละ 4.5 ภายใน ปี 2575 ตามเป้าหมาย

 จากข้อมูลสำนักงานเศรษฐกิจการเกษตร และศูนย์เทคโนโลยีสารสนเทศและการสื่อสาร กรมปศุสัตว์ พบว่า การผลิตเนื้อโคของโลกเพิ่มขึ้นอย่างต่อเนื่อง ซึ่งในปี พ.ศ. 2564 การผลิตเนื้อโคของโลกมีปริมาณ 61.45 ล้านตัน เพิ่มขึ้นจากปี พ.ศ. 2563 ที่มีการผลิตปริมาณ 60.43 ล้านตัน คิดเป็นร้อยละ 1.69 การบริโภคของโลก ในปี พ.ศ. 2564 มีปริมาณ 59.95 ล้านตัน เพิ่มขึ้นร้อยละ 1.43 จาก ปีพ.ศ. 2563 ซึ่งมีปริมาณการบริโภค 59.12 ล้านตัน โดยประเทศผู้บริโภคเนื้อโคที่สำคัญของโลก ได้แก่ ประเทศอินเดียมีปริมาณการบริโภคขยายตัวร้อยละ 5.76 สำหรับประเทศไทยมีการผลิตโคเนื้อที่มีแนวโน้มเพิ่มมากขึ้น ปี พ.ศ. 2564 มีจำนวนโคเนื้อทั้งหมด 7,582,406 ตัว คิดเป็นร้อยละ 21.70 ของจำนวนสัตว์ทั้งหมด โดยเฉลี่ยโคเนื้อตั้งแต่ปี พ.ศ. 2560 – 2564 เพิ่มขึ้นโดยเฉลี่ยร้อยละ 13.34 ต่อปี สำหรับเกษตรกรที่เลี้ยงโคเนื้อมีจำนวนทั้งสิ้นประมาณ 1,142,614 ราย เพิ่มขึ้นจากปี พ.ศ. 2563 จำนวน 909,324 ราย คิดเป็นร้อยละ 25.61 โดยเฉลี่ยเกษตรกรเลี้ยงโคเนื้อตั้งแต่ปี พ.ศ. 2560 – 2564 เพิ่มขึ้นโดยเฉลี่ยร้อยละ 11.20 ต่อปี ภาคตะวันออกเฉียงเหนือเลี้ยงโคเนื้อในปริมาณมากที่สุด ในปี พ.ศ. 2564 มีจำนวนโคเนื้อทั้งหมด 3,966,980 ตัว คิดเป็นร้อยละ 29.78 จังหวัดที่มีจำนวนโคเนื้อมากที่สุด ได้แก่ จังหวัดสุรินทร์ นครราชสีมา อุบลราชธานี และศรีสะเกษ ตามลำดับ ซึ่งในปัจจุบันรัฐบาลได้มีโครงการสำคัญๆ หลายโครงการ เช่น การเปิดตลาดโคเนื้อเพื่อส่งออกของภาครัฐสู่ประเทศจีนที่มีการเชื่อมโยงระบบโลจิสติกส์ระบบรถไฟจีน ลาว และเพื่อให้ส่งออกผลิตภัณฑ์โคเนื้อของประเทศไทยสู่ประเทศจีนซึ่งเป็นตลาดใหญ่ที่ประชากรที่มีความต้องการบริโภคเนื้อโคปริมาณสูงขึ้น รัฐบาลควรมีนโยบายเพิ่มศักยภาพการผลิตโคเนื้อในพื้นที่ภาคตะวันออกเฉียงเหนือให้ปริมาณมากขึ้น โดยการสร้างนิคมอุตสาหกรรมการผลิตโคเนื้อเพื่อแปรรูปผลิตภัณฑ์ให้เป็นอาหารในรูปแบบต่างๆ อาจจะเป็นอาหารเพื่อสุขภาพที่มีคุณภาพสูงเพื่อสร้างมูลค่าเพิ่ม (Value Added) ทั้งนี้ การแปรรูปเนื้อโคมุ่งเน้นการนำมาส่วนต่างๆของโคเนื้อมาใช้ให้เกิดประโยชน์มากที่สุด และสร้างความเชื่อมโยงทางการตลาด เพื่อให้สอดคล้องกับวิถีชีวิต (Lifestyle) ที่เปลี่ยนไปของผู้บริโภค และประกอบกับจุดแข็งที่ประเทศไทยได้รับการรับรองการผลิตสินค้าฮาลาลถือเป็นการรับรองตามมาตรฐานของประเทศกลุ่มอ่าวอาหรับ (GCC) ประกอบด้วยประเทศสมาชิกในตะวันออกกลางจำนวน 6 ประเทศ ดังนี้ สหรัฐอาหรับเอมิเรตส์ ซาอุดิอาระเบีย กาตาร์ คูเวต โอมาน และบาห์เรน เป็นแนวโน้มที่ดีในการขยายตลาดการส่งออกของไทยไปยังตลาดตะวันออกกลาง ที่มีกำลังซื้อสูงและต้องการสินค้าปศุสัตว์ที่มีคุณภาพและได้มาตรฐานเป็นที่ยอมรับของประเทศผู้นำเข้า ทำให้มีการนำเข้าเพิ่มมากขึ้น ซึ่งถือเป็นโอกาสที่ดีในการสร้างชื่อเสียงและความเชื่อมั่นให้แก่ผู้บริโภคในการผลิตผลิตภัณฑ์จากโคเนื้อที่มีคุณภาพที่ปลอดภัยและได้มาตรฐาน อย่างไรก็ตาม เกษตรกรผู้เลี้ยงโคเนื้อและผู้ผลิตเนื้อโคแปรรูปเพื่อการส่งออกต้องให้ความสำคัญเกี่ยวกับมาตรฐานการผลิต เนื่องจากประเทศผู้นำเข้าหลายๆประเทศ ให้ความสำคัญด้านสุขภาพและความปลอดภัยของผู้บริโภค และให้ความสำคัญในกระบวนการก่อนเข้าโรงฆ่าชำแหละ รวมทั้งการปรับปรุงกระบวนการผลิตให้มีประสิทธิภาพมากยิ่งขึ้น กรมปศุสัตว์ในฐานะเป็นหน่วยงานที่รับผิดชอบด้านการผลิต การปรับปรุงพันธุ์สัตว์ ด้านสุขภาพสัตว์ และการส่งเสริมให้ความรู้แก่เกษตรกรผู้เลี้ยงสัตว์ ควรให้ความสำคัญกับด้านการตลาดตลอดจนการแปรรูปเนื้อสัตว์เป็นผลิตภัณฑ์ต่างๆ และควบคุมคุณภาพเนื้อสัตว์ และผลิตผลจากสัตว์เพื่อให้ได้มาตรฐานสากล รวมทั้งการสร้างมูลค่าเพิ่มให้กับสินค้าโคเนื้อสูงขึ้นและให้เกิดความยั่งยืนต่อไป

* 1. **แนวความคิด**

จากการวิเคราะห์สถานการณ์การผลิตและการตลาดโคเนื้อ ในปัจจุบัน พบว่า การผลิตโคเนื้อยังไม่เพียงพอต่อการบริโภคภายในประเทศ และการส่งออกไปยังตลาดต่างประเทศ เป็นประเด็นหนึ่งที่ท้าทายในการพัฒนาการผลิตโคเนื้อให้มีประสิทธิภาพ และตอบสนองความต้องการของตลาดได้ ผู้ศึกษาจึงมีแนวความคิดในการสร้างมูลค่าเพิ่มให้กับสินค้าโคเนื้อ ควรจะเริ่มตั้งแต่ห่วงโซ่อุปทาน กระบวนการผลิต การบริหารจัดการฟาร์ม การแปรรูปผลิตภัณฑ์สินโคเนื้อ การตลาดโคเนื้อ จนสู่ผู้บริโภค ต้องพัฒนาควบคู่กันไป เพื่อทำให้เกิดผลสำเร็จตลอดโซ่อุปทาน คือ การได้ผลิตภัณฑ์และบริการที่มีคุณภาพสูง และเป็นผลิตภัณฑ์ที่มีคุณค่าสำหรับผู้บริโภคกลุ่มเป้าหมายต่อไป และที่สำคัญการบริหารจัดการที่ดีตลอดห่วงโซ่อุปทานที่ดี ควรเริ่มตั้งแต่การผลิตจนถึงการสร้างมูลค่าเพิ่มในสินค้าถือเป็นปัจจัยหนึ่งที่สำคัญ ที่สามารถช่วยลดต้นทุน (Cost) การผลิตในระยะยาว และเพิ่มระดับความสามารถในการตอบสนองความต้องการของลูกค้าทั้งในด้าน เวลา (Time) และคุณภาพ (Quality) และเพิ่มประสิทธิภาพในการแข่งขัน (Competitiveness) ให้กับกลุ่มอุตสาหกรรมโคเนื้อได้เป็นอย่างดี จึงส่งผลให้ปัจจุบัน ผู้บริโภคหรือคู่ค้าให้ความสำคัญตั้งแต่ระบบการผลิตจนสู่มือผู้บริโภค โดยการผลิตจะต้องคำนึงถึงสวัสดิภาพสัตว์ (Animal Welfare) ซึ่งเข้ามามีบทบาทสำคัญในเวทีระดับโลกอย่างมาก อย่างไรก็ตามในปัจจุบันการพัฒนารูปแบบและการจัดการอย่างต่อเนื่องในหลายมิติ เช่น มิติด้านการจัดการเพื่อบริหารจัดการต้นทุน มิติด้านการจัดการเพื่อตอบสนองความต้องการของลูกค้า และ มิติการจัดการแบบเป็นมิตรต่อสิ่งแวดล้อม โดยเฉพาะอย่างยิ่งมิติด้านการบริหารจัดการที่เป็นมิตร ต่อสิ่งแวดล้อม ถือเป็นแนวทางการพัฒนาธุรกิจที่ได้รับการสนใจทั้งในระดับองค์กรหรือธุรกิจ และระดับ อุตสาหกรรม รวมถึงระดับชาติ ซึ่งภาครัฐได้มีบทบาทและเข้ามาส่งเสริมและร่วมรณรงค์มากขึ้นอย่างต่อเนื่อง

**3.3 ข้อเสนอ**

จากแนวคิดการสร้างมูลค่าเพิ่มให้กับสินค้าโคเนื้อ ในการศึกษาข้อมูลเบื้องต้น พบว่า ควรให้ผู้ที่มีส่วนได้ส่วนเสีย (Stakeholder) หรือผู้ที่อยู่ในห่วงโซ่อุปทานของโคเนื้อ มีความเข้าใจถึงสถานการณ์การผลิตโคเนื้อที่แท้จริง เพื่อนำไปสู่การแก้ไขในกรณีที่มีจุดอ่อนหรือข้อบกพร่องในการสร้างมูลค่าเพิ่มใหักับสินค้าโคเนื้อ รวมทั้งกำหนดแนวทางการบริหารจัดการ และการหาช่องทางทางการตลาด (Distribution Channel ) เพื่อเพิ่มศักยภาพในการผลิตและสร้างมูลค่าเพิ่มให้กับไทยในภาพรวมให้ประสบความสำเร็จอย่างรวดเร็ว และเป็นแนวทางในการดำเนินงาน และปรับปรุงแก้ไขให้สมบูรณ์ยิ่งขึ้นทั้งนี้ ควรศึกษาการเลี้ยงโคเนื้อตั้งแต่ระบบการผลิต ระบบการแปรรูป ระบบการตลาดโคเนื้อ เพื่อให้สอดคล้องกับพฤติกรรมของผู้บริโภค โดยเพิ่มศักยภาพการผลิตให้มีประสิทธิภาพ สามารถลดต้นทุนการผลิตได้ และเน้นการแปรรูปโดยนำเทคโนโลยีการผลิตทางด้านวิทยาศาสตร์การอาหารเข้ามาช่วย เพื่อสร้างผลผลิตเนื้อโคให้มีมูลค่าเพิ่ม และคำนึงถึง สิ่งแวดล้อม ลดต้นทุนการผลิต โคเนื้อ การแปรรูปถนอมอาหารในระบบอุตสาหกรรมอาหาร โดยการสร้างนิคมอุตสาหกรรมผลิตโคเนื้อแปรรูปผลิตภัณฑ์อาหารสุขภาพที่มีคุณภาพสูงเพื่อสร้างมูลค่าเพิ่ม เช่น การแปรรูปเนื้อโคในรูปแบบอาหารพร้อมรับประทาน (Ready to Eat) และการพัฒนาการตลาด อาจจะมีการจำหน่ายสินค้าในรูปแบบของฝากที่ระลึกประจำพื้นที่ท่องเที่ยวหัวเมืองหลัก และพื้นที่ท่องเที่ยวในหัวเมืองรอง ซึ่งเน้นไปที่เศรษฐกิจท้องถิ่นหรือเศรษฐกิจชุมชน (Local Economy) หาจุดเด่นเอกลักษณ์ โดยศึกษาความต้องการและพฤติกรรมของลูกค้าอย่างเป็นระบบ มีการนำเสนอคุณค่าสินค้าโคเนื้อและผลิตภัณฑ์ที่เกี่ยวข้องในรูปแบบการถ่ายทอดเรื่องราว (Story) การพัฒนาและออกแบบบรรจุภัณฑ์ (Packaging) ด้วยเทคโนโลยีและแนวคิดสร้างสรรค์ ให้มีความ โดดเด่นเพื่อเพิ่มมูลค่าให้สินค้าด้วยการสร้าง ภาพลักษณ์ หรือจุดเด่นให้กับตราสินค้า (Branding) ซึ่งจะสร้างมูลค่าเพิ่มสูงขึ้นและมีความยั่งยืน

**3.4 ข้อจำกัดที่อาจเกิดขึ้นและแนวทางแก้ไข**

 ปัจจุบันมีการเปลี่ยนแปลงของสภาพแวดล้อม เช่น การเปลี่ยนแปลงภูมิอากาศ ความหลากหลายทางชีวภาพของสิ่งมีชีวิต เป็นต้น อาจจะส่งผลให้เกิดโรคอุบัติใหม่อย่างต่อเนื่องในระบบการเลี้ยง โคเนื้อซึ่งทำให้เกิดความสูญเสียในระบบการเลี้ยงโคเนื้อ จึงทำให้มีการนำเทคโนโลยีและนวัตกรรมใหม่ๆ มาใช้ในระบบการผลิตและการแปรรูปจะนำไปสู่การพัฒนาตลาดโคเนื้อทั้งระบบ โดยการสร้างมูลค่าเพิ่มให้กับผลิตภัณฑ์โคเนื้อ สอดคล้องกับพฤติกรรมของผู้บริโภคที่เปลี่ยนไป ทำให้มีการเพิ่มศักยภาพระบบการบริหารจัดการพื้นที่และเทคโนโลยีเข้ามาช่วยการทำเลี้ยงโคเนื้อ เพื่อเป็นการลดแรงกดดันที่เกิดขึ้นจากความต้องการบริโภคเนื้อโคที่เพิ่มมากขึ้น และทำให้เกิดการขยายตัวของอุตสาหกรรมขนาดใหญ่ในชนบทที่เน้นระบบการผลิตเพื่อจำหน่าย ความต่อเนื่องการเลี้ยงโคเนื้อให้มีคุณภาพมาตรฐานของการสร้างมูลค่าเพิ่มให้กับสินค้าโคเนื้อ

**4. ผลที่คาดว่าจะได้รับ**

1. ผู้บริหารใช้ข้อมูลในการกำหนดนโยบายในการสร้างมูลค่าเพิ่มให้กับสินค้าโคเนื้อ

2. หน่วยงานนำข้อมูลไปใช้ในการจัดทำคำของบประมาณประจำปี

**5. ตัวชี้วัดความสำเร็จ**

 1. ร้อยละของมูลค่าสินค้าโคเนื้อภายในประเทศเพิ่มขึ้น (เป้าหมายเพิ่มขึ้นจากปีฐาน)

2. ร้อยละของมูลค่าการส่งออกสินค้าโคเนื้อเพิ่มขึ้น

 (ลงชื่อ)……………….……………………………………… ( นายสมาร์ท บุญขันธ์ )

 ตำแหน่ง นักวิเคราะห์นโยบายและแผนชำนาญการ

 ผู้ขอรับการประเมิน

 วันที่.…........................……………………......

(ลงชื่อ)……………………………......…………….. (...............................................)

 ตำแหน่ง...............................................................

 ผู้บังคับบัญชาที่เหนือขึ้นไปหนึ่งระดับ

 วันที่.…......................................……….